Temeljem članka 31. i 31.a. Zakona o lokalnoj samoupravi i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 40. Statuta Grada Makarske („Glasnik Grada Makarske„ br. 3/21), Gradsko vijeće Grada Makarske, na \_\_\_ sjednici, održanoj \_\_\_\_\_\_\_\_\_\_\_2021.godine donosi

**ODLUKU**

**o naknadi vijećnicima Gradskog vijeća**

**Grada Makarske**

**Članka 1.**

Ovom Odlukom utvrđuje se visina naknade za rad u Gradskom vijeću Grada Makarske:

* naknada predsjedniku Gradskog vijeća 1.050,00 kuna mjesečno
* naknada podpredsjedniku Gradskog vijeća 910,00 kuna mjesečno
* naknada vijećniku 700,00 kuna mjesečno

Riječi i pojmovi u ovoj Odluci koji imaju rodno značenje odnose se jednako na muški i ženski rod, bez obzira u kojem su rodu navedeni.

**Članak 2.**

Naknada iz članka 1. ove Odluke obuhvaća i naknade za rad vijećnika u radnim tijelima Gradskog vijeća.

**Članak 3.**

Novčana sredstva iz članka 1. ove Odluke osiguravaju se u Proračunu Grada Makarske, unutar sredstava za rad Gradskog vijeća i isplaćuje se do zakonom utvrđenog limita.

**Članak 4.**

Stupanjem na snagu ove Odluke stavlja se izvan snage Odluka o određivanju naknade za rad vijećnika i članova radnih tijela Gradskog vijeća Grada Makarske i naknade za rad članova Poglavarstva i radnih tijela Poglavarstva Grada Makarske („Glasnik Grada Makarske“ br.10/02).

**Članak 5.**

Odluka o naknadi vijećnicima Gradskog vijeća Grada Makarske stupa na snagu osmog dana od dana objave u Glasniku Grada Makarske.

Klasa: 021-01/21-01/23 Predsjednica Gradskog vijeća

Urbroj:2147/01-04/7-21-2 Gordana Muhtić, dipl.iur.

Makarska\_\_\_\_\_\_\_\_\_2021.g.

**OBRAZLOŽENJE**

**PRAVNI OSNOV:**

Članak 31. stavak 2. Zakona o lokalnoj i područnoj (regionalnoj) samoupravi propisuje da član predstavničkog tijela ima pravo na naknadu u skladu s odlukom predstavničkog tijela.

**RAZLOZI DONOŠENJA ODLUKE:**

Zakonom o izmjenama i dopunama Zakona o lokalnoj i područnoj (regionalnoj) samoupravi („Narodne novine“ broj 144/20) ograničen je neto iznos naknade po članu predstavničkog tijela za Grad Makarsku do najviše 10.000,00 kuna neto godišnje.

Naknada za predsjednika Gradskog vijeća može se odrediti u iznosu uvećanom do najviše 50%, a za potpredsjednika Gradskog vijeća u iznosu uvećanom do najviše 30% od maksimalne naknade po članu Gradskog vijeća, odnosno vijećniku.

Obzirom da se Izmjenama i dopunama Zakona o lokalnoj i područnoj (regionalnoj) samoupraviutvrdio maksimalni iznos naknade koja se može isplatiti vijećnicima, tako da naknade nisu vezane za broj održanih sjednica trebalo je donijeti kao što je navedeno u članku 1. predložene Odluke.

Ovim obračunom naknade ukida se naknada za rad radnih tijela u iznosu od 100,00 kuna po sjednici radnog tijela, te se ukida mjesečni dodatak koji se isplaćivao predsjedniku i potpredsjedniku Gradskog vijeća čime je iznos naknade svim vijećnicima Gradskog vijeća smanjen i manji je od zakonom predviđenog limita.

**PRORAČUNSKA SREDSTVA POTREBNA ZA REALIZACIJU ODLUKE:**

Za provođenje predložene Odluke osigurana su proračunska sredstva u Proračunu Grada Makarske za 2021.godinu.

predstojnica Ureda

Lara Rakušić Ivanković, dipl.iur.