Na temelju članka 55. Statuta Grada Makarske (Glasnik Grada Makarske 3/21), Gradonačelnik Grada Makarske, dana 13. rujna. 2021. godine, donosi

**ZAKLJUČAK**

**o utvrđivanju Prijedloga** **Odluke o** **osnivanju Lokalne akcijske grupe**

**u ribarstvu „Bura“**

**Članak 1.**

Utvrđuje se Prijedlog Odluke o osnivanju Lokalne akcijske grupe u ribarstvu „Bura“, te se predlaže Gradskom vijeću usvajanje iste.

**Članak 2.**

Ovaj Zaključak stupa na snagu danom donošenja.

KLASA: 023-01/21-01/5

URBROJ: 2147/01-04/1-21-2

Makarska, 13. rujna 2021. godine

Gradonačelnik

dr.sc. Zoran Paunović

Na temelju članka 12. i članka 35. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 40. Statuta Grada Makarska (“Glasnik Grada Makarske“ br.3/21), Gradsko vijeće Grada Makarska na svojoj \_\_ sjednici održanoj dana \_\_\_\_\_ 2021. godine donosi

**ODLUKU**

**O OSNIVANJU LOKALNE AKCIJSKE GRUPE U RIBARSTVU „Bura“**

**I.**

U svrhu implementacije *Lokalnog razvoja pod vodstvom lokalne zajednice u ribarstvu Operativnog programa za pomorstvo i ribarstvo Republike Hrvatske za programsko razdoblje od 2021.-2027.,* Grad Makarska suglasan je sudjelovati u formiranju partnerstva predstavnika gospodarskog, civilnog i javnog sektora, a u svrhu osnivanja i djelovanja *Lokalne akcijske grupe u ribarstvu „Bura“*, kao jedan od suosnivača uz Općinu Tučepi, Općinu Brela, Općinu Zagvozd, Općinu Zadvarje i Općinu Šestanovac.

*Lokalna akcijska grupa u ribarstvu „Bura“*, koja ima pravni oblik udruge, osniva se radi ostvarivanja zajedničkih interesa svih razvojnih dionika ribarstvenog područja koje obuhvaća, a koje je funkcionalno koherentno u geografskom, gospodarskom i društvenom smislu, te radi izrade i provedbe Lokalne razvojne strategije u ribarstvu*.*

**II.**

Grad Makarska sudjelovati će kao član - osnivač na Osnivačkoj skupštini Udruge *Lokalne akcijske grupe u ribarstvu „Bura“.*

**III.**

Ovlašćuje se gradonačelnik da imenuje osobu koja će biti predstavnik Grad Makarska na Osnivačkoj skupštini *Lokalne akcijske grupe u ribarstvu „Bura“*.

**IV.**

Ova Odluka stupa na snagu osmoga dana od dana objave u Glasniku Grada Makarska.

Klasa:023-01/21-01/5

Urbroj:2147/01-04/ 1-21-3 Predsjednica Gradskog vijeća

Makarska, \_\_\_\_\_\_\_\_\_\_\_­­­­­2021.g. Gordana Muhtić, dipl.iur.

**PRIJEDLOG ODLUKE**

**o osnivanju Lokalne akcijske skupine u ribarstvu LAGUR „Bura“**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Nadležnost za donošenje**: Gradsko vijeće Grada Makarske

**Pravni temelj za donošenje akta:** Članak 12. i članak 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članak 40. Statuta Grada Makarska („Glasnik Grada Makarske“ br.3/21)

**Obrazloženje**

Lokalna akcijska grupa u ribarstvu (eng. FLAG- Fisheries local action group) označava partnerstvo između nositelja ribarskog sektora i ostalih lokalnih dionika iz privatnog i javnog sektora. Partnerstvo je uspostavljeno s ciljem održivog razvoja ribarstva i marikulture te za zadatak ima izradu i provedbu zajedničke strategije za svoje područje.

Lokalne akcijske skupine u ribarstvu (skrać. LAGUR) osnivaju se na inicijativu Europske unije kako bi na određenim ribarstvenim područjima pokušale riješiti gospodarske, društvene i ekološke posljedice osiromašenja zaliha ribe. Njihova svrha je omogućiti ribarskim zajednicama da stvore nove i održive izvore prihoda te da poboljšaju kvalitetu života zajednice. To se omogućava osnaživanjem lokalnog stanovništva, onih koji najbolje razumiju probleme i težnje ribarskih zajednica – nudeći im sredstva za provedbu i financijska sredstva za razvoj i prilagodbu rješenja njihovim stvarnim potrebama.

Planirano je djelovanje na području Grada Makarske, Općine Tučepi, Općine Brela, Općine Zagvozd, Općine Zadvarje i Općine Šestanovac.

LAGUR je pravna osoba s usvojenim statutom, definiranim ciljevima i usvojenom lokalnom razvojnom strategijom te mogućnošću da novi zainteresirani dionici mogu lako pristupiti. Na osnovu usvojene strategije razvoja područja LAGUR-a, objavljuje natječaje za dodjelu sredstava, savjetuje, administrira, procjenjuje i bira projekte koji će se financirati. Osim toga, bavi se i drugim aktivnostima poput informiranja, obuke, savjetovanja te provođenja konkretnih aktivnosti. Poticaj pokretanja LAGUR-a ugleda se u aktivnom uključivanju ruralnog stanovništva u promicanje novih ideja i aktivnosti, osim onih tradicijskih, što potiče održivi ruralni razvoj i stvara nove izvore dohodaka u ruralnim područjima.

Cilj lokalnog razvoja pod vodstvom zajednice je povećanje zaposlenosti i teritorijalne kohezije putem promicanja gospodarskog rasta, društvene uključenosti, stvaranja radnih mjesta i pružanja podrške upošljivosti i mobilnosti radne snage u obalnim zajednicama koje ovise o ribarstvu i akvakulturi, uključujući i diversifikaciju aktivnosti u ribarstvu.

Lokalni razvoj provodit će se pristupom »odozdo prema gore« u okviru lokalnih partnerstva koja su sastavljena od predstavnika gospodarskog, civilnog i javnog sektora čime se odražava lokalna zajednica, a u cilju izrade i provedbe LRSR. Važan segment u ovome partnerstvu čine predstavnici sektora ribarstva čija je uključenost u Lokalne akcijske grupe u ribarstvu od velike važnosti i kao takva uvjetovana je za opstojnost svakoga LAGUR-a.

Gradonačelnik

dr.sc.Zoran Paunović